Mavis Hawa Koomson

**Mavis Hawa Koomson** (born 3 February 1966) be a Ghanaian politician den educationist wey serve as a Member of de sixth, seventh den eighth Parliaments of de fourth republic of Ghana wey dey represent de Awutu Senya East Constituency insyd de Central region on de ticket of de New Patriotic party (NPP). She be appointed by President of Ghana Nana Akuffo-Addo on 10 January 2017 as Minister of Special Development Initiatives. Mavis Hawa Koomson dey advocate for women's empowerment, education, den healthcare. She sanso be involved insyd initiatives to promote fisheries den aquaculture development insyd Ghana.
## Early life den education
Koomson dey hail from Salaga insyd de Savannah Region of Ghana wey na dem born am on 3 February 1966. She get ein training college education at de Bimbilla Training College. She dey hold a diploma den a bachelor's degree insyd Basic Education from de University Education Winneba. She earn a master's degree, postgraduate diploma insyd public administration (CPA) den postgraduate diploma insyd public administration (DPA) from Ghana Institute of Management and Public Administration (GIMPA).
## Career
Koomson be a teacher by profession, wey dey occupy various positions wey dey include head teacher, assistant superintendent den Principal superintendent. She sanso be president of Gender Unit of de Ghana National Association of Teachers Ladies Association (GNATLAS) Sekondi local, treasurer for GNATLAS (Western Region) den secretary for GNATLAS (Takoradi local).
## Politics
Koomson be member for New Patriotic Party. She be former MP for Awutu Senya East Constituency insyd Central Region for Ghana.

### Cabinet minister
Insyd May 2017, President Nana Akufo-Addo name Mavis Hawa Koomson as part of nineteen ministers wey go form ein cabinet. Na dem submit de names of dat 19 ministers to de Parliament of Ghana wey de Speaker of de House, Rt. Hon. Prof. Mike Ocquaye announce am. As a Cabinet minister, Mavis Hawa Koomson be part of de inner circle of de president wey she be to aid in key decision-making activities insyd de country. Dem appoint am as de Minister for Fisheries and Aquaculture Development insyd 2021.

### 2020 elections
Insyd de 2020 Ghanaian general elections, she win de Awutu Senya East Constituency parliamentary seat plus 57,114 votes wey dey make 52.6% of de total votes cast whilst de NDC parliamentary candidate Phillis Naa Koryoo Okunor get 51,561 votes wey dey make 47.5% of tde total votes cast, de GUM parliamentary candidate Hanson Ishmael Amuzu get 0 vote wey dey make 0.0% of de total votes cast, de CPP parliamentary candidate Addy Ishmael get 0 vote wey dey make 0.0% of de total votes cast, de GCPP parliamentary candidate Peter Kwao Lartey get 0 vote wey dey make 0.0% of de total votes cast den de UPP parliamentary candidate Mohammed Issah Al-Marzuque get 0 vote wey dey make 0.0% of de total votes cast.

### 2024 Elections
Insyd de 2024 Ghanaian general elections, Hawa Koomson loose to de NDC Parliamentary Candidate for de Awutu Senya East Constituency, Phyllis Naa Koryoo Okunor wey secure 50,886 votes, wey dey represent 52.7%, while Hawa Koomson, garner 45,638 votes, wey dey represent 47.3%.

### Committee
Koomson be member of de Business Committee.

## Controversy
Insyd July 2020, Hawa Koomson breach security laws wey she fire gunshots into a crowd of citizens wey insyd de process of registering for de controversial voters ID card. Dis incident occur insyd Kasoa. De Minister claim dem inform am of foreigners wey cam from different towns to register insyd ein constituency. She regard dis as a threat to ein party ein victory insyd de upcoming elections. De Minister claim say de act be in self-defense secof she feel threatened. She respond to de invitation of de CID of de police insyd de Central region. Dem retrieve ein gun by de Central Regional police. Dem sanso retrieve de license wey dey cover de weapon wen she report to de police insyd Cape Coast.

## Personal life
She be a Christian wey she marry plus three kiddies.

## Philanthropy
She introduce an annual soccer competition dem dub de Kasoa MP's Cup among de youth insyd ein constituency.

Insyd 2021, Hawa Koomson construct a church hall give de Bethel Methodist Church insyd Kasoa.
## References


## External links